CELEX: 62011CN0383
Language: lt
Date: 2011-07-18 00:00:00
Title: Byla C-383/11: 2011 m. liepos 18 d. Administrativen Sad Varna (Bulgarija) pateiktas prašymas priimti prejudicinį sprendimą byloje DIGITALNET OOD prieš Nachalnik na Mitnicheski punkt — Varna Zapad pri Mitnitsa Varna

8.10.2011   
            
            
               LT
            
            
               Europos Sąjungos oficialusis leidinys
            
            
               C 298/13
            
         2011 m. liepos 18 d.Administrativen Sad Varna (Bulgarija) pateiktas prašymas priimti prejudicinį sprendimą byloje DIGITALNET OOD prieš Nachalnik na Mitnicheski punkt — Varna Zapad pri Mitnitsa Varna
   
   (Byla C-383/11)
   2011/C 298/25
   Proceso kalba: bulgarų
   
      Prašymą priimti prejudicinį sprendimą pateikęs teismas
   
   
      Administrativen Sad Varna
   
   
      Šalys pagrindinėje byloje
   
   
      Ieškovė: DIGITALNET OOD
   
   
      Atsakovas: Nachalnik na Mitnicheski punkt — Varna Zapad pri Mitnitsa Varna
   
   
      Prejudiciniai klausimai
   
   
               1.
            
            
               Kaip reikia aiškinti sąvokas „modemas“ ir „interneto prieiga“, atsižvelgiant į 2009 m. Kombinuotąją nomenklatūrą (2008 m. rugsėjo 19 d. Komisijos reglamentas (EB) Nr. 1031/2008 (1)) ir jos paaiškinimus?
            
         
               2.
            
            
               Kokia televizoriaus priedėlio (set-top box) TF6100DCC funkcija yra svarbiausia (pagrindinė) jo tarifiniam klasifikavimui: televizijos signalų priėmimas ar modemo, suteikiančio dialoginių informacijos mainų galimybę, naudojimas prieigai prie interneto gauti?
            
         
               3.
            
            
               Jei svarbiausia (pagrindinė) televizoriaus priedėlio (set-top box) TF6100DCC funkcija yra modemo, suteikiančio dialoginių informacijos mainų galimybę, naudojimas prieigai prie interneto gauti, ar tarifiniam klasifikavimui svarbi modemo vykdoma moduliavimo (demoduliavimo) rūšis ir modemo tipas ar pakanka to, kad modemas užtikrina prieigą prie interneto?
            
         
               4.
            
            
               Ar muitinės gali pakeisti tam tikros prekės tarifinį klasifikavimą fiziškai jos neištyrusios ir ar galima atlikti ekspertizę remiantis vien raštiškais įrodymais, t. y. to paties gamintojo prietaiso, turinčio tokį patį numerį, bet iš kitos importo partijos naudojimo instrukcija, techninėmis charakteristikomis, ir ištyrus patį prietaisą?
            
         
               5.
            
            
               Koks 2009 m. Kombinuotosios nomenklatūros (2008 m. rugsėjo 19 d. Komisijos reglamentas (EB) Nr. 1031/2008) kodas taikytinas nagrinėjamai prekei (televizoriaus priedėliui), atsižvelgiant į nagrinėjant bylą nustatytas jos technines charakteristikas?
            
         
      (1)  OL L 291, p. 1.